Cuneiform Tablet Kt 94/k 789 (AKT 6b 347)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-ku-pí-a a-bu-a e-ri-ší-im ku-da-tim šu-IŠTAR ù en-na-sú-in qí-bi-ma um-ma en-um-a-šur-ma a-na en-na-sú-in qí-bi-ma a-šùr ù i-lá-a-bi-ni lu i-dí-a-kà a-na ša i-ir-tí a-bi-a a-na pá-ra-sí-a ta-zi-zi-ni 4 ma-na KÙ.BABBAR ṣa-ru-pá-am iš-tù ITU.KAM ša ke-na-tim li-mì-im a-šur-na-da DUMU PUZUR₄-a-na ḫa-bu-lá-tí-ma ṭup-pá-kà ḫa-ar-ma-am ú-kà-al a-na 20 ḫa-am-ša-tim KÙ.BABBAR ša-qá-lam qá-bi-a-tí 1.5 GÍN.TA i-na ITU.1.KAM-im a-na 1 ma-na-im ṣí-ib-tám tù-ṣa-ba-am u₄-mu-kà MU.4.ŠÈ e-tí-qú KÙ.BABBAR i-té-zi-ba-am a-ḫa-ma a-na 1 ma-na-im KÙ.BABBAR ša i li-bi-kà iz-ku-ú iš-tù ITU.KAM ša sá-ra-tim li-mì-im <big_gap> 1.5 GÍN.TA i-na ITU.1.KAM tù-ṣa-ba-am a-na-kam ṭup-pá-am ša 5 um-me-a-ni <gap> <big_gap> ú-kà-al 1 ma-na-um <gap> a-na 3.33333 ma-na i-<gap> <gap>-kum ú 0.5 ma-na KÙ.BABBAR ma-na-aḫ-tám ta-ša-qá-lam e-zi-ib <gap> ma-na KÙ.BABBAR ša DUMU i-ku-nim ù ša-al-ṭá-tí-a ša a-šé-e-ú-šu a-na ša ki-ma i-a-tí qí-bi-ma a-na mì-ma KÙ.BABBAR a-nim ṣa-áb-ta-šu-ma KÙ.BABBAR ù ṣí-ba-sú ša-ak-ni-kà-šu-ma a-na ṣé-ri-a ù a-ṣé-er ša ki-ma šu-a-tí šé-bi-lá-nim-ma a-na-kam ša ki-ma šu-a-tí KÙ.BABBAR ù ṣí-ba-sú li-iš-qú-lu-nim-ma ṭup-pí-šu a-na ša ki-ma šu-a-tí lá-dí-in a-na ša ki-ma i-a-tí qí-bi-ma a-ḫu-a a-tù-nu šu-ma en-na-sú-in <gap>-a-tám e-pá-al-ku-nu e-pá-al-šu e-ṣí-iš šu-up-ra-nim-ma le-tí-qám